Artmospheric - Енергия на Земята и Слънцето: Научи и сътвори
публикувано от artm на 2009-08-01, категории: кампании събития
Първи обучителен курс в Permaship Център. От 21ви до 25ти август Експерименталният Център в гр.Шипка „Пермашип” ще проведе първия си обучителен курс: „Енергия от Земята и Слънцето - научи и сътвори”. Курсът е насочен към хора, които искат да минимизират въздействието си върху Планетата и е логически и физически разделен на две части. Първите два дни ще дадат насоки какви възможности съществуват за оптимизация на съществуваща сграда и превръщането й в по-ефективно и щадящо природата кътче, ползвайки енергия от Земята и Слънцето. Практични умения - енергиен одит, изработка на слънчева фурна, топлоизолации с вар и коноп; място на провеждане гр. Шипка).
А във втората част ще се разгледат първите стъпки, когато започваме от зелени поляни. Практични умения – изследване на терена и подръчните материали, направа на пръстени стени, глинена пещ ; Място на провеждане – Средна Гора, на брега на р.Тунджа
Пермашип е експериментален, демонстрационен, образователен и информационен център, ръководен от принципите на пермакултурата, който се намира в град Шипка и в момента прави първите си стъпки. За повече информация и записване посетете permaship.org.